Document ID: 31985R1871

KOMISSION ASETUS (ETY) N:o 1871/85,
annettu 26 päivänä kesäkuuta 1985,
viiniköynnöslajikkeiden luokittelemisesta annetun asetuksen (ETY) N:o 3800/81 muuttamisesta neljännen kerran
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä 5 päivänä helmikuuta 1979 annetun neuvoston asetuksen (ETY) N:o 337/79 (), sellaisena kuin se on viimeksi muutettuna asetuksella (ETY) N:o 798/85 (), ja erityisesti sen 31 artiklan 4 kohdan,
sekä katsoo, että
yhteisössä viljeltäväksi hyväksyttyjen viiniköynnöslajikkeiden luokitus on laadittu viimeksi komission asetuksella (ETY) N:o 3800/81 (), sellaisena kuin se on viimeksi muutettuna asetuksella (ETY) N:o 3582/83 (),
kokemus on osoittanut, että viinejä, jotka ovat peräisin vähintään viisi vuotta tietyissä Ranskan ja Kreikan hallintoyksiköissä hyväksyttyjen tai tilapäisesti hyväksyttyjen lajikkeiden luokkaan vähintään viisi vuotta kuuluneista viininvalmistukseen tai syötäviksi tarkoitetuista viinirypälelajikkeista, voidaan yleensä pitää hyvälaatuisina; tämän vuoksi on asianmukaista luokitella nämä lajikkeet samoissa hallintoyksiköissä suositeltaviksi lajikkeiksi viiniköynnöslajikkeiden luokittelua koskevista yleisistä säännöistä 5 päivänä helmikuuta 1979 annetun neuvoston asetuksen (ETY) N:o 347/79 (), sellaisena kuin se on viimeksi muutettuna Kreikan liittymisasiakirjalla, 11 artiklan 2 kohdan a alakohdan toisen luetelmakohdan ja 4 kohdan mukaisesti,
olisi täydennettävä viininvalmistukseen ja syötäviksi tarkoitettujen viinirypälelajikkeiden luokitusta lisäämällä tietyissä Kreikan ja Ranskan hallintoyksiköissä suositeltaviin lajikkeisiin tiettyjä lajikkeita, jotka ovat kuuluneet niiden välittömässä läheisyydessä olevan hallintoyksikön luokitukseen vähintään viisi vuotta ja jotka tämän vuoksi täyttävät asetuksen (ETY) N:o 347/79 11 artiklan 1 kohdan a alakohdan ensimmäisessä luetelmakohdassa säädetyn edellytyksen,
olisi täydennettävä luokitusta lisäämällä siihen tiettyjä viininvalmistukseen tarkoitettuja viinirypälelajikkeita ja yksi syötäväksi tarkoitettu viinirypälelajike, joiden viljelysoveltuvuus on todettu kokeissa tyydyttäväksi; asetuksen (ETY) N:o 347/79 11 artiklan 1 kohdan b alakohdan säännösten mukaisesti nämä lajikkeet voidaan hyväksyä tilapäisesti tietyissä Saksan, Italian ja Kreikan hallintoyksiköissä, ja
niiden viiniköynnöslajikkeiden viljelysoveltuvuuden tutkiminen, jotka eivät ole tietyissä Kreikan hallintoyksiköissä tai näiden välittömässä läheisyydessä olevissa hallintoyksiköissä suositeltavien tai hyväksyttyjen viininvalmistukseen tai syötäväksi tarkoitettujen viinirypälelajikkeiden luokassa, on osoittanut ne tyydyttäviksi ja mahdollistaa niiden luokituksen lopullisen arvioimisen tästä lähtien; tämän vuoksi olisi luokiteltava nämä lajikkeet kyseisissä Kreikan hallintoyksiköissä asetuksen (ETY) N:o 347/79 11 artiklan 1 kohdan b alakohdan mukaisesti,
tiettyjen Kreikassa hyväksyttyjen viiniköynnöslajikkeiden ja yhden Ranskassa erityiskäyttöön tarkoitetun viiniköynnöslajikkeen viljelysoveltuvuus ei ole tyydyttävä; tämän vuoksi olisi suotavaa poistaa nämä lajikkeet luokituksesta asetuksen (ETY) N:o 347/79 11 artiklan 3 kohdan mukaisesti,
tässä yhteydessä olisi oikaistava asetuksen (ETY) N:o 3800/81 liitteessä esiintyvät virheet, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 3800/81 liitettä tämän asetuksen liitteessä olevien merkintöjen mukaisesti.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä kesäkuuta 1985.

Labels: 3
5
6